stanford-oval/wikipedia huggingface dataset:
คาร์ล วินสัน

บทความนี้เกี่ยวกับนักการเมือง สำหรับเรือบรรทุกเครื่องบิน ดูที่ ยูเอสเอส คาร์ล วินสัน (CVN-70)
| คาร์ล วินสัน |
| --- | --- |


 สมาชิกสภาผู้แทนราษฎรสหรัฐที่มีอาวุโสสูงสุด  คนที่ 38
ดำรงตำแหน่ง 16 พฤศจิกายน ค.ศ. 1961 – 3 มกราคม ค.ศ. 1965 (3 ปี 48 วัน)
ก่อนหน้า: แซม เรย์เบิร์น
ถัดไป: เอ็มมานูเอล เซลเลอร์
ประธานคณะกรรมาธิการกิจการทหาร สภาผู้แทนราษฎรสหรัฐ
ดำรงตำแหน่ง 3 มกราคม ค.ศ. 1955 – 3 มกราคม ค.ศ. 1965 (10 ปี 0 วัน)
ประธานสภา: แซม เรย์เบิร์น จอห์น วิลเลียม แม็กคอร์แมค
ก่อนหน้า: ดิวอี เจ. ชอร์ต
ถัดไป: แอล. เมนเดล ริเวอส์
ดำรงตำแหน่ง 3 มกราคม ค.ศ. 1949 – 3 มกราคม ค.ศ. 1953 (4 ปี 0 วัน)
ประธานสภา: แซม เรย์เบิร์น
ก่อนหน้า: วอลเตอร์ จี. แอนดรูส์
ถัดไป: ดิวอี เจ. ชอร์ต
สมาชิกสภาผู้แทนราษฎรสหรัฐ จากรัฐจอร์เจีย
ดำรงตำแหน่ง 3 พฤศจิกายน ค.ศ. 1914 – 3 มกราคม ค.ศ. 1965 (50 ปี 61 วัน)
ก่อนหน้า: ทอมัส ดับเบิลยู. ฮาร์ดวิก
ถัดไป: จอห์น เจ. ฟลินท์ จูเนียร์ 
เขตเลือกตั้ง: ที่ 10 (1914–1933) ที่ 6 (1933–1965)
สมาชิกสภาผู้แทนราษฎรรัฐจอร์เจีย
ดำรงตำแหน่ง ค.ศ. 1908 – ค.ศ. 1914 (6 ปี 0 วัน)
 
ข้อมูลส่วนบุคคล
เกิด: 18 พฤศจิกายน ค.ศ. 1883 เทศมณฑลบอลด์วิน รัฐจอร์เจีย สหรัฐอเมริกา
เสียชีวิต: 1 มิถุนายน ค.ศ. 1981 (97 ปี) มิลเลจวิลล์, รัฐจอร์เจีย
พรรคการเมือง: เดโมแครต
ศิษย์เก่า: มหาวิทยาลัยเมอร์เซอร์
ลายมือชื่อ: 

คาร์ล วินสัน (อังกฤษ: Carl Vinson; 18 พฤศจิกายน ค.ศ. 1883 – 1 มิถุนายน ค.ศ. 1981) เป็นนักการเมืองชาวอเมริกัน สังกัดพรรคเดโมแครต ซึ่งดำรงตำแหน่งสมาชิกสภาผู้แทนราษฎรสหรัฐนานกว่า 50 ปี ตั้งแต่ปี ค.ศ. 1914–1965 โดยเป็นตัวแทนของรัฐจอร์เจีย เขาถือเป็นบุคคลที่มีบทบาทสำคัญในการขยายกองทัพเรือสหรัฐในช่วงศตวรรษที่ 20 จนได้รับฉายาว่า "บิดาแห่งกองทัพเรือสองมหาสมุทร"
ตลอดระยะเวลาดำรงตำแหน่ง วินสันได้ริเริ่มและสนับสนุนกฎหมายสำคัญหลายฉบับ ภายใต้ชื่อ "กฎหมายวินสัน" (Vinson Acts) ซึ่งส่งผลต่อการพัฒนาและขยายกองทัพเรือสหรัฐอย่างมหาศาล หนึ่งในนั้นคือ "พระราชบัญญัติกองทัพเรือสองมหาสมุทร" (Two-Ocean Navy Act) ในปี ค.ศ. 1940 ซึ่งมีบทบาทสำคัญในการเตรียมความพร้อมทางทะเลในช่วงสงครามโลกครั้งที่สอง นอกจากนี้ วินสันยังได้รับการยกย่องในแง่ของความอาวุโสและความมุ่งมั่นในหน้าที่ โดยดำรงตำแหน่ง "สมาชิกสภาผู้แทนราษฎรที่มีอาวุโสสูงสุด" (Dean of the U.S. House of Representatives) ซึ่งเป็นตำแหน่งสำหรับสมาชิกที่มีอายุงานยาวนานที่สุดในสภาผู้แทนราษฎร ระหว่างปี ค.ศ. 1961–1965
เรือบรรทุกเครื่องบินชั้นนิมิตซ์ลำที่ 3 ยูเอสเอส คาร์ล วินสัน (CVN-70) ได้รับการตั้งชื่อเพื่อเป็นเกียรติแก่เขา เพื่อยกย่องผลงานและบทบาทสำคัญของเขาที่มีต่อกองทัพเรือสหรัฐ เรือลำนี้ถือเป็นสัญลักษณ์ที่สะท้อนถึงความมุ่งมั่นและวิสัยทัศน์ของวินสันในการเสริมสร้างแสนยานุภาพทางทะเลของอเมริกา
คาร์บูเรเตอร์

คาร์บูเรเตอร์ (อังกฤษ: carburetor, carburettor, carburetter, Carb) เป็นอุปกรณ์สำหรับเครื่องยนต์สันดาปภายใน ทำหน้าที่ผสมน้ำมันและอากาศให้กลายเป็นไอจากนั้นจึงส่งเข้าสู่ห้องเผาไหม้ คำว่า Carburater มาจากภาษาฝรั่งเศสว่า carbure
โครงสร้างพื้นฐานของคาร์บูเรเตอร์
หลักการทำงาน

ความสำคัญของคาร์บูเรเตอร์ในการทำงานของเครื่องยนต์คือการผสมน้ำมันกับอากาศหลังจากนั้นจึงส่งเข้าสู่ห้องเผาไหม้อย่างเหมาะสม ทำให้เครื่องยนต์เดินเรียบทั้งในรอบเดินเบาและการเร่ง ลดการเกิดมลภาวะ ควบคุมความเร็วของเครื่องยนต์ โดยผสมน้ำมันกับอากาศให้กลายเป็นไอดี และส่งเข้าสู่ห้องเผาไหม้ได้อย่างเหมาะสม เมื่อเครื่องยนต์อยู่ในระยะเดินเบาหรือความเร็วรอบของเครื่องยนต์ต่ำ ลิ้นปีกผีเสื้อในคาร์บูเรเตอร์จะเปิดน้อย ส่งผลให้ปริมาณน้ำมัน และอากาศที่ถูกส่งเข้าไปในห้องเผาไหม้น้อยลง ทำให้เครื่องยนต์เดินรอบต่ำ ในทางตรงข้ามหากต้องการให้เครื่องยนต์มีรอบความเร็วของเครื่องยนต์สูงขึ้น ลิ้นปีกผีเสื้อจะเปิดมากขึ้นหรือเต็มอัตรา ปริมาณไอดีก็จะเข้าในห้องเผาไหม้ในปริมาณที่มากตามไปด้วย ภายในของคาร์บูฯมีช่องคล้ายคอขวดเรียกว่าช่องเวนจูรี่ ส่วนนี้จะทำให้เกิดปฏิกิริยาเวนจูรี่ ความเร็วของไอดีจะมีมากขึ้นซึ่งเป็นผลมาจากเส้นผ่า ศูนย์กลางของท่อมีขนาดเล็กลง การเพิ่มความเร็วของการเคลื่อนที่ส่งผลให้ความดันที่บริเวณคอขวดลดลง ทำให้เกิดภาวะความดันต่ำกว่าความดันบรรยากาศ นอกจากนั้นคอขวดจะมีท่อน้ำมันขนาดเล็ก น้ำมันเชื้อเพลิงจะถูกดูดเข้ามาผสมกับอากาศ และวิ่งต่อไปสู่ห้องเผาไหม้
คาร์ดิฟฟ์

| คารฺดิฟฟ์ City and County of Cardiff Dinas a Sir Caerdydd |
| --- | --- |
เมืองหลวง
นครและเทศมณฑล คาร์ดิฟฟ์
จากบนลงล่าง: อ่าวคาร์ดิฟฟ์, มิลเลนเนียมสเตเดียม, อาคารสมัชชาแห่งชาติเวลส์ และมหาวิทยาลัยคาร์ดิฟฟ์
   ธง
สมญา: City of Arcades
คำขวัญ: Y ddraig goch ddyry cychwyn (The red dragon will lead the way)
นครและเทศมณฑล คาร์ดิฟฟ์ และตำแหน่งที่ตั้งในแคว้นเวลส์
พิกัด: 51°29′07″N 3°11′12″W﻿ / ﻿51.48528°N 3.18667°W﻿ / 51.48528; -3.18667
ประเทศ: สหราชอาณาจักร
แคว้น: แคว้นเวลส์
ภูมิภาค (ไม่เป็นทางการ): เซาท์เวลส์
เทศมณฑลพิธีการ: เซาท์แกลมอร์แกน
เทศมณฑลในประวัติศาสตร์: แกลมอร์แกน
สถาปนาสถานะเมือง: พ.ศ. 2448
เมืองหลวงของแคว้น: พ.ศ. 2498
การปกครอง
 • นายกเทศมนตรีเทศมณฑลคาร์ดิฟฟ์  : Rodney Berman
 • สมัชชาแห่งชาติเวลส์:  รายการ เขตคาร์ดิฟฟ์เวสต์ (พรรคแรงงาน) เขตคาร์ดิฟฟ์เซาท์และเพนาร์ธ (พรรคแรงงาน) เขตคาร์ดิฟฟ์นอร์ธ (พรรคแรงงาน) เขตคาร์ดิฟฟ์เซนทรัล (พรรคแรงงาน) 
 • รัฐสภาสหราชอาณาจักร:  รายการ เขตคาร์ดิฟฟ์เวสต์ (พรรคแรงงาน) เขตคาร์ดิฟฟ์เซาท์และเพนาร์ธ (พรรคแรงงาน) เขตคาร์ดิฟฟ์นอร์ธ (พรรคแรงงาน) เขตคาร์ดิฟฟ์เซนทรัล (พรรคแรงงาน) 
 • รัฐสภายุโรป: เวลส์
พื้นที่
 • เมืองหลวง: 140.3 ตร.กม. (54.2 ตร.ไมล์)
 • เขตเมือง: 75.72 ตร.กม. (29.24 ตร.ไมล์)
ความสูง: 17 เมตร (56 ฟุต)
ประชากร (2017)
 • เมืองหลวง: 364,248 คน
 • เขตเมือง: 479,000 คน
 • รวมปริมณฑล: 1,097,000 (คาร์ดิฟฟ์-เซาท์เวลส์แวลลีย์) คน
เดมะนิม: Cardiffian 
เชื้อชาติประชากร (สำมะโน พ.ศ. 2554)
 • คอเคซอยด์: 84.7% (80.3% ชาวบริเตน)
 • เอเชีย: 8.0%
 • ผสม: 2.9%
 • แอฟริกา: 2.4%
 • อื่น ๆ: 2.0%
เขตเวลา: UTC0 (GMT)
 • ฤดูร้อน  (เวลาออมแสง): UTC+1 (BST)
รหัสไปรษณีย์: CF3, CF5, CF10, CF11, CF14, CF15, CF23, CF24
รหัสพื้นที่: 029
รหัสพื้นที่ยานพาหนะ: CA, CB, CC, CD, CE, CF, CG, CH, CJ, CK, CL, CM, CN, CO
กำลังตำรวจ: ตำรวจเซาท์เวลส์
หน่วยดับเพลิง: หน่วยดับเพลิงและกู้ภัยเซาท์เวลส์
หน่วยรถพยาบาล: หน่วยรถพยาบาลเวลส์
ผลิตภัณฑ์มวลรวมในประเทศ: US$ 36.0 พันล้าน 
ผลิตภัณฑ์มวลรวมในประเทศต่อหัว: US$ 29,674
ชื่อย่อพื้นที่สำหรับงานสถิติ โดยสำนักงานสถิติยุโรป: UKL22 (คาร์ดิฟฟ์และหุบเขาแกลมอร์แกน)
เว็บไซต์: http://www.cardiff.gov.uk/
คาร์ดิฟฟ์ (อังกฤษ: Cardiff; เวลส์: Caerdydd; [kairˈdiːð], [kaːɨrˈdɨːð]ไฟล์:Caerdydd.ogg) เป็นเมืองหลวง เมืองที่ใหญ่ที่สุดและมีประชากรมากที่สุดของประเทศเวลส์ โดยเป็นเมืองที่มีฐานะเป็นนครในสหราชอาณาจักรและใหญ่ที่สุดเป็นอันดับที่ 11 ในสหราชอาณาจักร เป็นเมืองศูนย์กลางการค้า ที่ตั้งของสถาบันทางวัฒนธรรมแห่งชาติและสื่อสารมวลชนในภาษาเวลส์ และที่ตั้งของสมัชชาแห่งชาติเวลส์ จากข้อมูลสำมะโนประชากรในปี พ.ศ. 2554 มีประชากรในเขตรัฐบาลท้องถิ่นระดับเดียวราว 346,090 คน  ขณะที่พื้นที่เขตเมืองมีประชากร 479,000 คน และในเขตปริมณฑลมากกว่า 1.4 ล้านคน คิดเป็นครึ่งหนึ่งของประชากรทั้งหมดของแคว้น คาร์ดิฟฟ์เป็นเมืองที่มีความโดดเด่นด้านการท่องเที่ยว จากข้อมูลในปี พ.ศ. 2560 มีนักท่องเที่ยวมาเยือนคาร์ดิฟฟ์กว่า 21.3 ล้านคน คาร์ดิฟฟ์อยู่ในอันดับที่ 6 ของโลกสำหรับจุดหมายทางเลือกในการท่องเที่ยว จากการจัดอันดับโดยนิตยสาร เนชั่นแนลจีโอกราฟิก
คาร์ดิฟฟ์ก่อตั้งเป็นเมืองใน พ.ศ. 2448 และสถาปนาเป็นเมืองหลวงของเวลส์อย่างเป็นทางการเมื่อ พ.ศ. 2498
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คาร์ดิฟฟ์
คู่มือการท่องเที่ยว Cardiff จากวิกิท่องเที่ยว (ในภาษาอังกฤษ)
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
คาร์รี คูน

| คาร์รี คูน |
| --- | --- |
คูนในเดือนกันยายน ค.ศ. 2013
เกิด: คาร์รี อเล็กซานดรา คูน  (1981-01-24) 24 มกราคม ค.ศ. 1981 (43 ปี) โคเพลย์ โอไฮโอ, สหรัฐ
ศิษย์เก่า: University of Mount Union (BA)  University of Wisconsin–Madison (MFA)
อาชีพ: นักแสดง
ปีปฏิบัติงาน: 2006–ปัจจุบัน
คู่สมรส: Tracy Letts (สมรส 2013)
บุตร: 1
คาร์รี อเล็กซานดรา คูน (อังกฤษ: Carrie Alexandra Coon; เกิด 24 มกราคม พ.ศ. 2524) เป็นนักแสดงหญิงชาวอเมริกัน ในโทรทัศน์เธอเป็นที่รู้จักจากบทบาทการแสดงในฐานะ นอรา เดอร์สต์ ซึ่งเป็นแม่ผู้โศกเศร้าในซีรีส์ดราม่าลึกลับของ HBO เรื่อง The Leftovers (2014–2017) และรับบท Gloria Burgle ในซีรีส์กวีนิพนธ์ของ FX เรื่อง Fargo ซีซั่นที่สาม (ค.ศ. 2017) เธอได้รับรางวัล TCA Award  สาขาความสำเร็จส่วนบุคคลในละคร จากการแสดงทั้งสองครั้งและได้รับการเสนอชื่อเข้าชิงรางวัล Primetime Emmy Award สาขานักแสดงนำหญิงยอดเยี่ยมในซีรีส์เฉพาะกิจหรือภาพยนตร์ของ ฟาร์โก นอกจากนี้เธอยังมีบทบาทนำในซีรีส์ดราม่าอาชญากรรมกวีนิพนธ์ซีซั่นที่สองเรื่อง The Sinner (2018)
คอเลสติแลน

| --- | --- |

ข้อมูลทางคลินิก
ชื่อทางการค้า: BindRen
AHFS/Drugs.com: International Drug Names
ระดับความเสี่ยงต่อทารกในครรภ์:  B 
ช่องทางการรับยา: การรับประทาน
รหัส ATC: V03AE06 (WHO) 
กฏหมาย
สถานะตามกฏหมาย:  In general: ℞ (Prescription only) 
ข้อมูลเภสัชจลนศาสตร์
ชีวประสิทธิผล: ไม่ถูกดูดซึม
การจับกับโปรตีน: ไม่ถูกดูดซึม
การเปลี่ยนแปลงยา: ไม่ถูกดูดซึม
ครึ่งชีวิตทางชีวภาพ: ไม่ถูกดูดซึม
การขับออก: อุจจาระ
ตัวบ่งชี้
 ชื่อตามระบบ IUPAC 2-(chloromethyl)oxirane 2-methyl-1H-imidazole copolymer 
เลขทะเบียน CAS: 95522-45-5 Y
PubChem CID: 65840
ChemSpider: none
KEGG: D01934 Y
ChEMBL: CHEMBL2103800 N
ข้อมูลทางกายภาพและเคมี
สูตร: (C4H5ClN2)m(C3H6O)n
  7Y (what is this?)  (verify)
 สารานุกรมเภสัชกรรม
คอเลสติแลน (อังกฤษ: Colestilan, ชื่อการค้า BindRen) เป็นยาที่ออกฤทธิ์เป็นยาจับฟอสเฟต (phosphate binder) และยังจัดเป็นยาลดระดับไขมันในกระแสเลือดกลุ่มไบล์แอซิดซีเควสแตรนต์ (bile acid sequestrant) อีกด้วย
การใช้ประโยชน์ทางคลินิก

คอเลสติแลนถูกใช้เป็นยาสำหรับรักษาภาวะฟอสเฟตสูงในเลือด (Hyperphosphataemia) ในผู้ป่วยโรคไตเรื้อรังที่จำเป็นต้องแยกสารผ่านเยื่อ (dialysis) ซึ่งรวมไปถึงผู้ป่วยที่ต้องชำระเลือดผ่านเยื่อบุช่องท้อง (peritoneal dialysis) จากการศึกษาทางคลินิกพบว่าคอเลสติแลนทำให้ระดับฟอสเฟตในกระแสเลือดลดลงได้อย่างมีนัยสำคัญ โดยการรับประทานคอเลสติแลนในขนาด 11.5 กรัม และ 13.1 กรัมต่อวัน สามารถลดระดับฟอสเฟตในกระแสเลือดลงได้ 0.36 และ 0.50 มิลลิโมลต่อลิตร ตามลำดับ
นอกจากนี้ ผลของคอเลสติแลนทำให้ปริมาณกรดน้ำดีในร่างกายลดลง กระตุ้นการสังเคราะห์กรดน้ำดีทดแทนที่ตับ โดยการดึงเอาคอเลสเตอรอลในกระแสเลือดและตับมาสร้างเป็นกรดน้ำดีทำให้ลดการสะสม
ไขมันในตับและคอเลสเตอรอลในกระแสเลือด จึงมีการนำเอาคอเลสติแลนมาใช้เพื่อลดระดับไขมันในเลือดด้วย แต่ยังคงอยู่ในขอบเขตที่จำกัด
รูปแบบเภสัชภัณฑ์

คอเลสติแลน มีจำหน่ายในชื่อการค้า BindRen เป็นยาเม็ดเคลือบขนาด 1 กรัม/เม็ด สีขาว รูปไข่ ยาว 20.2 มิลลิเมตร ส่วนกว้างที่สุด 10.7 มิลลิเมตร พร้อมกับมีตัวอักษร “BINDREN” สีชมพูพิมพ์อยู่ด้านหนึ่งของเม็ดยา
ขนาดยา

ขนาดของคอเลสติแลนที่แนะนำต่อวัน คือ 6-9 กรัมต่อวัน โดยแบ่งให้วันละ 2-3 ครั้ง หลังอาหารทันที (ทั้งผู้ที่ยังไม่เคยได้รับยาจับฟอสเฟตหรือผู้ที่เปลี่ยนยาจับฟอสเฟตชนิดอื่นมาเป็นคอเลสติแลน) ทั้งนี้ ควรติดตามระดับฟอสเฟตในกระแสเลือดเป็นระยะระหว่างการใช้คอเลสติแลน ในกรณีที่ระดับฟอสเฟตในกระแสเลือดยังไม่ถึงเป้าหมาย สามารถเพิ่มขนาดยาได้สูงสุดไม่เกิน 3 กรัมต่อวัน ในช่วงระยะห่าง 2-3 สัปดาห์ โดยขนาดของคอเลสติแลนสูงสุดที่มีการใช้ในการศึกษาทางคลินิกคือ 15 กรัมต่อวัน
การใช้ยาในกลุ่มประชากรพิเศษ

การใช้คอเลสติพอลในกลุ่มประชากรพิเศษส่วนใหญ่แล้วยังมีข้อมูลอยู่อย่างจำกัดหรือยังขาดข้อมูลถึงประสิทธิภาพและความปลอดภัยในผู้ป่วยกลุ่มดังกล่าว ดังรายละเอียดต่อไปนี้:
ความปลอดภัยของการใช้คอเลสติแลนในผู้ที่มีอายุมากกว่า 75 ปีขึ้น ยังมีข้อมูลจำกัด
ไม่มีข้อมูลเกี่ยวกับประสิทธิภาพและความปลอดภัยในผู้ป่วยโรคไตเรื้อรังระยะที่ 1-4
การศึกษาทางคลินิกที่ผ่านมาจะคัดผู้ป่วยที่มีภาวะการทำงานของตับบกพร่องร้ายแรงออกจากการศึกษา ทำให้ขาดข้อมูลเกี่ยวกับความปลอดภัยของคอเลสติแลนในผู้ป่วยกลุ่มดังกล่าว ดังนั้น จึงไม่แนะนำให้ใช้คอเลสติแลนในผู้ป่วยที่มีภาวะการทำงานของตับบกพร่องรุนแรง
ยังไม่มีการศึกษาถึงประสิทธิภาพและความปลอดภัยของคอเลสติแลนในผู้ป่วยที่มีอายุน้อยกว่า 18 ปี
ข้อห้ามใช้

ห้ามใช้คอเลสติแลนในผู้ป่วยที่มีการอุดกั้นของทางเดินอาหารและผู้ที่แพ้ยานี้
ข้อควรระวัง

ปัจจุบันยังไม่มีการศึกษาประสิทธิภาพและความปลอดภัยของคอเลสติแลนในกลุ่มผู้ป่วยต่อไปนี้ จึงควรระมัดระวังการใช้คอเลสติแลนในกลุ่มผู้ป่วยกลุ่มดังกล่าว:
ผู้ที่มีภาวะกลืนอาหารลำบาก (Dysphagia) หรือมีปัญหาอื่นๆเกี่ยวกับการกลืน
ผู้ที่มีความผิดปกติอย่างรุนแรงของระบบทางเดินอาหาร เช่น ท้องผูกรุนแรง และ/หรือเรื้อรัง, ลำไส้อุดตัน (intestinal stenosis), ถุงผนังลำไส้อักเสบ (intestinal diverticulum), ลำไส้ใหญ่ส่วนปลายอักเสบ (sigmoid colitis), แผลในทางเดินอาหาร (gastrointestinal ulcers), หรือเพิ่งได้รับการผ่าตัดทางเดินอาหาร
ผู้ป่วยท่อน้ำดีอุดกั้น (Biliary obstruction)
ผู้ที่มีภาวะการทำงานของตับบกพร่องอย่างรุนแรง
ผู้ป่วยโรคลมชัก
ผู้ที่มีประวัติเกิดเยื่อบุช่องท้องอักเสบ (peritonitis) จากการล้างไตทางหน้าท้อง
ผู้ที่มีระดับโปรตีนอัลบูมินในกระแสเลือดต่ำกว่า 30 กรัมต่อลิตร
อย่างไรก็ตาม ไม่แนะนำให้ใช้คอเลสติแลนในผู้ป่วยดังข้างต้น
อันตรกิริยาระหว่างยา

คอเลสติแลนสามารถยับยั้งการถูกดูดซึมของยาอื่นได้ รวมไปถึงวิตามินที่ละลายในไขมัน (เอ, ดี, อี, และเค) และโฟเลท (Folate) ด้วย ทำให้ระดับยาอื่นในกระแสเลือดลดลง จนเกิดปัญหาในการรักษาได้ โดยเฉพาะอย่างยิ่งยาที่มีช่วงการรักษาแคบหรือยาที่ใช้รักษาความเจ็บป่วยที่ร้ายแรง อย่างเช่น ยารักษาโรคมะเร็ง ยากันชัก เป็นต้น ดังนั้นจึงควรรับประทานยาอื่นก่อนคอเลสติแลนอย่างน้อย 1 ชั่วโมง หรือหลังรับประทานคอเลสติแลนอย่างน้อย 3 ชั่วโมง
อาการไม่พึงประสงค์

อาการข้างเคียงที่อาจเกิดจากคอเลสติแลน ได้แก่ อาการข้างเคียงเกี่ยวกับระบบทางเดินอาหาร เช่น ท้องผูก คลื่นไส้ อาเจียน ร่างกายขาดวิตามินและแคลเซียม รวมไปถึงการขาดวิตามินเค ซึ่งอาจทำให้เกิดภาวะเลือดออกในทางเดินอาหารได้ ในรายที่ท้องผูกรุนแรงหรือเรื้อรังอาจกลายเป็นริดสีดวงทวารได้
โครงสร้างทางเคมีและกลไกการออกฤทธิ์

คอเลสติแลนเป็นยาที่เกิดจากการเกิดพันธะกันระหว่างพอลิเมอร์ 2 ชนิด (Cross-linked copolymer) คือ 2-เมทิลิมิดาโซล (2-methylimidazole) และอิพิคลอโรไฮดริน (Epichlorohydrin) (ดังภาพ) โดยคอเลสติแลนออกฤทธิ์เป็นเรซินแลกเปลี่ยนไอออน (Ionn exchanger resin) ซึ่งมีความสัมพันธ์กับระดับฟอสเฟต, กรดน้ำดี, และยูเรค (Urate) ในร่างกาย โดยคอเลสติพอลจะจับกับสารทั้ง 3 ชนิดดังข้างต้นในทางเดินอาหาร เป็นผลให้สารเหล่านั้นไม่ถูกดูดซึมกลับ (enterohepatic circulation) ทั้งนี้คอเลสติแลนนั้นไม่สามารถถูกดูดซึมเข้าสู่กระแสเลือด และจะถูกขับออกจากร่างกายในรูปแบบของสารประกอบเชิงซ้อนที่จับอยู่กับไอออนเป้าหมายทั้ง 3 ชนิดดังข้างต้น
ดูเพิ่ม

คอเลสไตรามีน
คอเลสติพอล
คอเลกซ์แทรน
คอเลสเซเวแลม
2-methyl-1H-imidazole (ซ้าย) และ epichlorohydrin (ขวา)
คาร์ล แจนสกี

คาร์ล แจนสกี
คาร์ล แจนสกี (อังกฤษ: Karl Guthe Jansky) (22 ตุลาคม ค.ศ. 1905 - 14 กุมภาพันธ์ ค.ศ. 1950) เป็นคนสร้างกล้องโทรทรรศน์อวกาศจันทรา พ.ศ. 2474 ซึ่งเขาพบว่า "สัญญาณรบกวน" ที่บันทึกได้เป็นสัญญาณจากทางช้างเผือก ต่อมาหลังสงครามโลกครั้งที่สอง มีการทดลองสร้างกล้องโทรทรรศน์วิทยุหลายแห่ง ส่วนมากในประเทศออสเตรเลียและอังกฤษ และได้รับความสนใจทั้งในสหรัฐอเมริกา สหภาพโซเวียต ฝรั่งเศส และญี่ปุ่น
คารอล ลัมบรีนอ

| คารอล ลัมบรีนอ |
| --- | --- |
เมอร์เซีย จอร์จ คาโล โฮเฮนโซเลน

เกิด: 8 มกราคม ค.ศ. 1920(1920-01-08) บูคาเรสต์ ราชอาณาจักรโรมาเนีย
เสียชีวิต: 27 มกราคม ค.ศ. 2006(2006-01-27) (86 ปี) ลอนดอน ประเทศอังกฤษ สหราชอาณาจักร
ที่ฝังศพ: อารามคอซิล
องค์การ: โฮเฮนโซเลน-ซิกมารินเกน
ตำแหน่ง: เจ้าชายแห่งโรมาเนีย เจ้าชายแห่งโฮเฮนโซเลน
คู่สมรส: เฮเลนา เทเมียร์ วอลล์ อันโทเนียร์ คอเลีย
บุตร: พอล-ฟิลิป โฮเฮนโซเลน อเล๋กซานเดอร์ โฮเฮนโซเลน
บิดามารดา: สมเด็จพระเจ้าคาโรลที่ 2 แห่งโรมาเนีย (บิดา) ซิซี ลามบริโน (มารดา)
เจ้าชายเมอร์เซียแห่งโฮเฮนโซเลน (อังกฤษ: Prince Mircea Grigore Carol Hohenzollern) หรือ คาโรล ลัมบรีนอ พระราชโอรสพระองค์ใหญ่ใน สมเด็จพระเจ้าคาโรลที่ 2 แห่งโรมาเนีย กับพระสหาย ซีซิ ลามบริโน ทรงเป็นพระเชษฐาร่วมพระราชชนกใน สมเด็จพระราชาธิบดีมีไฮที่ 1 แห่งโรมาเนีย
สาเหตุที่ไม่ได้ครองราชย์

ถึงแม้พระองค์จะได้รับพระอิสริยยศเป็น เจ้าชายแห่งโฮเฮนโซเลน พร้อมฐานันดร รอยัลไฮเนส แต่พระราชบิดาและพระราชมารดาของพระองค์มิได้เสกสมรสกันอย่างถูกต้องตามราชประเพณี ทำให้ตำแหน่ง พระมหากษัตริย์โรมาเนีย ตกเป็นของพระอนุชาร่วมพระราชบิดาคือ สมเด็จพระราชาธิบดีมีไฮที่ 1 แห่งโรมาเนีย
เสกสมรส

พระองค์เสกสมรสจำนวน 3 ครั้ง มีพระบุตร 2 คน
พระนาม

พระองค์เป็นเจ้าชายแห่งโรมาเนีย เจ้าชายแห่งโฮเฮนโซเลน แต่ทรงประสงค์ใช้พระนาม คาโรล ลามบริโน ซึ่งเป็นนามสกุลของพระมารดาพระองค์
คาร์ดิแอกไกลโคไซด์

โอลีนดริน (Oleandrin) หนึ่งในสารกลุ่มคาร์ดิแอกไกลโคไซด์ที่พบในยี่โถ
คาร์ดิแอกไกลโคไซด์ (อังกฤษ: Cardiac Glycoside) เป็นสารในกลุ่มสเตอรอยด์ไกลโคไซด์จากธรรมชาติ มักพบในเมตาบอลึซึมขั้นที่สองของพืชหรือเป็นสารอินทรีย์ทุติยภูมิ โครงสร้างโดยทั่วไปประกอบด้วยสองส่วน คือส่วนอะไกลโคนที่มีคาร์บอนเป็นองคร์ประกอบทั้ง 23 อะตอมที่เรียกว่าคาร์ดีโนไลด์ (Cardinolide) และ 24 อะตอม เรียกว่าบูฟาดีอีโนไลด์ (Bufanolide) และส่วนน้ำตาลที่มีตำแหน่งพันธะและโครงสร้างแตกต่างกันไปในหลายรูปแบบ
คาร์ดิแอกไกลโคไซด์ช่วยออกฤทธิ์ต่อการเพิ่มแรงบีบของหัวใจ ทำให้มี cardiac output ดีขึ้นในผู้ป่วยภาวะหัวใจวาย และลดอาการบวมน้ำลงได้ ทั้งนี้ต้องมีการควบคุมปริมาณยาในเลือดอย่างใกล้ชิด เนื่องจากระดับยาที่ต่ำที่สุดที่ให้ผลทางการรักษามีความใกล้เคียงกับระดับต่ำสุดที่ทำให้เกิดพิษอย่างมาก อาจส่งผลต่อการเต้นที่ผิดปกติของหัวใจหรือหยุดเต้นได้
คาร์ดิแอกไกลด์โคไซด์สามารถตรวจสอบได้โดยใช้วิธีการของ Liebermann-Burchard test และพบได้ทั่วไปในธรรมชาติโดยเฉพาะในวงศ์สำคัญคือวงศ์ตีนเป็ด (Apocynaceae) และวงศ์นมตำเลีย (Asclepiadaceae) ตัวอย่างพืชที่มีสารกลุ่มนี้เป็นองค์ประกอบในประเทศไทยได้แก่ แย้มปีนัง, รำเพย, ยี่โถ, รัก เป็นต้น
โครงสร้าง

คาร์ดิแอกไกลโคไซด์มีลักษณะโครงสร้างโดยทั่วไปเหมือนไกลโคไซด์ทั่วไป นั่นคือมีส่วนอะไกลโคนและน้ำตาล แต่เนื่องจากคาร์ดิแอกไกลโคไซด์เป็นสารจำพวกสเตอรอยด์ไกลโคไซด์ประเภทหนึ่ง จึงมีเสตียรอยด์นิวเคลียส (steroid nucleus) เป็นอีกหนึ่งแกนกลางและมีส่วนของแลกโตนริงที่ไม่อิ่มตัว (unsaturated lactone ring) ต่อกับคาร์บอนตำแหน่ง 17 ของเสตียรอยด์นิวเคลียส และมีน้ำตาลอาจอยู่ในรูปของ Normal sugars พวกกลูโคสและ deoxy-sugar เช่นดิจิทูโซส (Digitoxose) ต่อในตำแหน่งต่าง ๆ
คาร์ดิแอกไกลโคไซด์ยังจำแนกสารออกเป็นสองกลุ่มตามส่วนอะไกลโคน ได้แก่ คาร์ดิโนไลด์ (Cardenolide) เป็นคาร์ดิแอกไกลโคไซด์มี alpha,beta-unsaturated-gamma-lactone ring (5-membered lactone ring) เป็นส่วนประกอบและบูฟาโนไลด์ (Bufanolide) เป็นคาร์ดิแอกไกลโคไซด์ที่ประกอบด้วย diene-sigma-lactone ring (6-membered lactone ring)
ประวัติ

คาร์ดิแอกไกลโคไซด์มีการใช้มานานตั้งแต่ 1,500 ปีก่อนคริสต์ศักราช ซึ่งมีการใช้พืชในกลุ่มที่มีคาร์ดิแอกไกลโคไซด์ในหลายรูปแบบ อาทิ การนำไปทำเป็นธนูอาบยาพิษ, ยาช่วยอาเจียน, ยาระบาย และโรคหัวใจ ปัจจุบันมีการนำมาใช้ในผู้ป่วยภาวะหัวใจวายโดยเพิ่มแรงบีบของหัวใจเพื่อให้มีระยะพักเพิ่มขึ้น อย่างไรก็ดีพิษของสารกลุ่มนี้ยังคงเป็นปัญหาสืบเนื่องถึงปัจจุบัน การใช้ยาของสารกลุ่มนี้จึงต้องได้รับการดูแลอย่างใกล้ชิดจากแพทย์และเภสัชกร
คาร์บอนเตตระคลอไรด์

Chemical compound
คาร์บอนเตตระคลอไรด์ (อังกฤษ: carbon tetrachloride) เป็นสารประกอบอินทรีย์ที่มีสูตรทางเคมี CCl4 ใช้เป็นตัวทำละลายอินทรีย์ ในอดีตนิยมใช้เป็นสารดับเพลิงและเป็นสารตั้งต้นในการผลิตสารทำความเย็นและสารทำความสะอาด เป็นของเหลวไม่มีสีแต่มีกลิ่น "หวาน" ซึ่งสามารถรับรู้ได้แม้จะมีปริมาณน้อย ตามกฎการตั้งชื่อของ IUPAC ทั้ง คาร์บอนเตตระคลอไรด์ และ เตเตระคลอโรมีเทน ต่างเป็นชื่อที่ถูกต้องของสารนี้ ในห้องปฏิบัติการทั่วไปมักเรียกโดยย่อว่า คาร์บอนเตตฯ
แหล่งข้อมูลอื่น

International Chemical Safety Card 0024
NIOSH Pocket Guide to Chemical Hazards. "#0107". National Institute for Occupational Safety and Health (NIOSH).
"Carbon Tetrachloride (Group 2B)". International Agency for Research on Cancer (IARC) – Summaries & Evaluations. 71: 401. 1999.
IARC Monograph: "Carbon Tetrachloride"
Toxicological profile for carbon tetrachloride
Environmental health criteria for carbon tetrachloride
Carbon tetrachloride MSDS at Hazardous Chemical Database
Substance profile at ntp.niehs.nih.gov
ChemSub Online: Carbon tetrachloride
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย
คาร์ล ลัมบลี

| คาร์ล ลัมบลี |
| --- | --- |
ลัมบลีในปีสุดท้ายของโรงเรียนมัธยม
เกิด: คาร์ล วินสตัน ลัมบลี  (1951-08-14) 14 สิงหาคม ค.ศ. 1951 (73 ปี) มินนีแอโพลิส, รัฐมินนิโซตา, สหรัฐ
สัญชาติ: อเมริกัน
การศึกษา: South High School Macalester College
อาชีพ: นักแสดง
ปีปฏิบัติงาน: 1979–ปัจจุบัน
คู่สมรส: Vonetta McGee  (สมรส 1987; เสียชีวิต 2010) Deborah Santana (สมรส 2015–2019)
บุตร: 1 คน
คาร์ล วินสตัน ลัมบลี (อังกฤษ: Carl Winston Lumbly; เกิด 14 สิงหาคม พ.ศ. 2494) เป็นนักแสดงชาวอเมริกัน เขามีชื่อเสียงจากการรับบท ดิก แฮลโลแรน ในเรื่อง ดอกเตอร์สลีพ, นักสืบ NYPD Marcus Petrie ในละครตำรวจช่องซีบีเอสเรื่อง แคกนีแอนด์เลซี, เจ้าหน้าที่สำนักข่าวกรองกลาง มาร์คัส ดิกซันในซีรีส์ดราม่าจารกรรมช่องเอบีซีเรื่อง เอเลียส และพากย์เสียงของ J'onn J'onnz/Martian Manhunter สำหรับซีรีส์แอนิเมชันเรื่อง จัสติสลีก และ จัสติสลีกอันลิมิเต็ด รวมถึงภาพยนตร์แอนิเมชันหนังแผ่นเรื่อง จัสติสลีก: ดูม และวิดีโอเกม อินจัสติส: ก็อดส์อมองอัส ลัมบลีแสดงเป็น M'yrnn พ่อของ J'onn J'onnz ในเรื่อง ซูเปอร์เกิร์ล ตั้งแต่ปี ค.ศ. 2017-2019
คาร์ล-คริสทิอัน แฟร์แนร์

| คาร์ล-คริสทิอัน แฟร์แนร์ |
| --- | --- |
เกิด: 22 ตุลาคม พ.ศ. 2515 (52 ปี) ออสโล ประเทศนอร์เวย์
สัญชาติ: นอร์เวย์
มีชื่อเสียงจาก: พระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์
คู่สมรส: แอนน์-สตรีนา สลัตตัม คาร์สเลน
บุตร: เฟย์ แฟร์แนร์
บิดามารดา: โยฮัน แฟร์แนร์ เจ้าหญิงอัสตริดแห่งนอร์เวย์
คาร์ล-คริสทิอัน แฟร์แนร์ (อังกฤษ: Carl-Christian Ferner) เกิดเมื่อวันที่ 22 ตุลาคม พ.ศ. 2515 เป็นพระโอรสคนสุดท้องใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 83 ในการสืบราชสันตติวงศ์สหราชอาณาจักร ด้านชีวิตส่วนตัว เขาสมรสกับ แอนน์-สตรีนา สลัตตัม คาร์สเลน เมื่อวันที่ 4 ตุลาคม 2557 มีธิดา 1 คน คือ
เฟย์ แฟร์แนร์ อยู่ในลำดับที่ 84 ในการสืบราชสันตติวงศ์สหราชอาณาจักร
คาร์รูชี แทรน

| คาร์รูชี แทรน |
| --- | --- |
เกิด:  (1988-05-17) 17 พฤษภาคม ค.ศ. 1988 (36 ปี) คาร์รูชี แทรน ลอสแอนเจลิส รัฐแคลิฟอร์เนีย
อาชีพ: นักแสดง, นางแบบ
ฐานข้อมูล
IMDb
คาร์รูชี แทรน (อังกฤษ: Karrueche Tran, ออกเสียง: /kəˈruːtʃi ˈtræn/; เกิด 17 พฤษภาคม พ.ศ. 2531) เป็นนางแบบชาวอเมริกัน บิดาเป็นชาวอเมริกันเชื้อสายแอฟริกา ส่วนมารดาเป็นชาวเวียดนาม
แหล่งข้อมูลอื่น

Karrueche Tran ที่อินเทอร์เน็ตมูวีเดตาเบส
16 คนดังระดับฮอลลีวูดที่มีเชื้อสายเอเชีย กลายเป็นส่วนผสมที่ลงตัว (Famous Women Who Prove that Having Asian Heritage is Pretty)
คาทอลิกตะวันออก

พระศาสนจักรคาทอลิกตะวันออก หรือ ศาสนจักรคาทอลิกจารีตตะวันออก (อังกฤษ: Eastern Catholic Churches) เป็นคริสตจักรตะวันออก 23 คริสตจักรที่ร่วมเอกภาพสมบูรณ์กับพระสันตะปาปาแห่งโรมโดยยอมรับพระองค์เป็นประมุขสูงสุดของศาสนจักร จึงเป็นส่วนหนึ่งของนิกายโรมันคาทอลิกทั่วโลก แต่มีอำนาจปกครองตนเอง มีจารีตธรรมประเพณีเป็นของตนเอง
สถานะพิเศษของศาสนจักรคาทอลิกจารีตตะวันออกได้รับการรับรองโดยกฤษฎีกาจากสภาสังคายนาวาติกันครั้งที่สอง ใน Orientalium ecclesiarum (กฤษฎีกาว่าด้วยพระศาสนจักรคาทอลิกตะวันออก) จากข้อมูลหนังสือ Annuario Pontificio ฉบับปี 2016 ได้ให้ข้อมูลว่ามีคริสตศาสนิกชนนิกายคาทอลิกที่เป็นคาทอลิกตะวันออกเกือบ 18 ล้านคน (จำนวนทั้งสิ้น 17,881,222 คน) คิดเป็นประมาณ 1.4-1.5% ของจำนวนคริสตศาสนิกชนคาทอลิกทั้งหมดและกระจายออกไปทั่วโลก
ตราอาร์มของเมเจอร์อาร์ชบิชอปสวีอาโตสลาฟ เชฟชุค แห่งศาสนจักรยูเครนกรีกคาทอลิก
ประวัติ > เบื้องหลัง

เอกภาพของแต่ละศาสนจักรที่เคยมีมาอย่างยาวนานได้แตกสลายลงด้วยเรื่องความเชื่อและการเมืองซึ่งต่างฝ่ายต่างกล่าวหากันเองว่านอกรีตหรือหันเหออกจากความเชื่อที่ถูกต้องและการแก่งแย่งชิงอำนาจศาสนจักรเหนือดินแดนต่าง ๆ โดยเฉพาะในยุโรป นอกจากนี้ยังรวมไปถึงการไม่เห็นด้วยเรื่องความชอบธรรมในการแต่งตั้งมุขนายกบางองค์ด้วย แต่อย่างหลังเป็นเรื่องของการแตกแยกศาสนจักร ไม่ใช่เรื่องความเชื่อนอกรีต
เหตุการณ์หลักที่นำไปสู่ความแตกแยกของศาสนจักร: